Britannian toiseksi suurimmassa kaupungissa, Birminghamissa valkoiset kantabritit tulevat olemaan vähemmistössä, mikäli tuoretta raporttia on uskominen.

Vuoden 2011 väestönlaskennassa kaupungin asukkaista 42,1 prosenttia luokitteli itsensä ei-valkoisiksi briteiksi. Vuoteen 2001 verrattuna tässä on kasvua 12 prosenttia ja mikäli kasvu jatkuu samalla tahdilla, yli puolet kaupungin 1,2 miljoonasta asukkaasta tulee olemaan etnisten vähemmistöryhmien edustajia. Tätä kehityslinjaa tukee tutkimustulos, jonka mukaan 60% kaupungin alle 18-vuotiaista olisi ei-brittiläisiä.

Alueellinen segretaatio eri etnisten ryhmien välille on luonut myös sosiaalisia ongelmia. Birmingham taiteilee muun muassa epäluonnollisen korkean työttömyysprosentin kanssa. Siinä missä Britannian työikäisten työllisyysprosentti oli vuonna 2016 noin 74%, Birminghamissa vastaava prosentti oli vain 65%. Työttömyysongelmaa ei helpota kaupungin suuri kouluttamattomien pakistanilaisten ja bangladeshilaisten määrä, joista lähes 50 000 ei pysty kommunikoimaan englanniksi.

Kaupungin tasa-arvojohtaja Tristan Chatfield kommentoi asiaa seuraavasti: ”Birminghamilla on edessään lukuisia hankalia sosiaalisia ongelmia, joilla on vaikutusta koheesion kannalta. Nämä ongelmat eivät ole mitenkään uniikkeja meidän kaupungillemme, mutta emme voi olettaa valtionhallinnon ottavan niihin kantaa. Nämä ovat monimutkaisia ja nopeasti kehittyviä ongelmia.”

Perussuomalaisten puheenjohtaja Jussi Halla-aho otti aiheeseen tiukasti kantaa Facebookissa. ”Suomi on pienellä viiveellä mutta hyvää vauhtia samassa putkessa kuin Britannia, Ruotsi ja muut Länsi-Euroopan maat. Putken päässä on vähemmistöksi jääminen omassa maassa kaikkine siitä seuraavine asioineen. Tämä tapahtuu ensin kaupunginosatasolla, sitten kaupunkien tasolla ja lopulta kansallisella tasolla.”

Yle uutisoi vastaavanlaisesta kehityssuunnasta Helsingissä. Tänä vuonna maamme pääkaupunkiin syntyy 100 000. maahanmuuttajataustainen henkilö, joko maahanmuuton tai maahanmuuttajien lapsenhankinnan kautta. Helsingissä 15,3% väestöstä puhuu äidinkielenään muuta kuin Suomea.

Lähteet: Birmingham Mail, The Mirror, Yle, Facebook